Pe aeroport s-a format dispozitivul standard, conform procedurii în vigoare, dispozitiv care a inclus şi ambulanţe şi pompieri.

Avionul a aterizat fără probleme, la ora 20.37.

Reprezentanţii Wizz Air au anunţat, în jurul orei 22.00, că situaţia este sub control.

„Aeronava care opera zborul Wizz Air W6 3152 de la Catania la Bucureşti Otopeni a afişat mai multe mesaje de atenţionare în timpul zborului. Conform procedurilor de siguranţă, comandantul zborului a declarat Mayday şi a solicitat prioritate pentru aterizarea imediată pe aeroportul din Bucureşti unde a fost întâmpinat de echipe medicale şi de pompieri în concordanţă cu procedura standard. Aeronava a aterizat în siguranţă la ora locală 20:37 şi a fost tractată la locul de garare unde pasagerii au fost debarcaţi. Tehnicienii vor verifica aeronava pentru a identifica şi elimina cauzele mesajelor. Echipajul a acţionat conform procedurilor de siguranţă în condiţiile în care siguranţă pasagerilor, a echipajului şi a aeronavelor a fost şi va fi întotdeauna prioritatea Wizz Air”, au detaliat reprezentanţii companiei aeriene.